
ΥΠΟΔΕΙΓΜΑ ΦΥΛΛΟΥ ΣΥΜΜΟΡΦΩΣΗΣ
	ΠΡΟΔΙΑΓΡΑΦΗ

(Θα συμπληρωθούν οι γραμμές και θα αναφερθούν οι προδιαγραφές όπως αυτές αναφέρονται στις Τεχνικές Προδιαγραφές)
	ΑΠΑNΤΗΣΗ

(Θα πρέπει να συμπληρωθεί η λέξη ναι –σύμφωνα με τις τεχνικές προδιαγραφές)
	ΠΑΡΑΠΟΜΠΗ

(Θα καταγραφεί η σαφής παραπομπή σε σημείο της τεχνικής προσφοράς)

	1. ΠΕΡΙΓΡΑΦΗ ΕΡΓΟΥ

Η Εφαρμογή για τη χρήση της οποίας θα παρέχονται οι υπηρεσίες Τεχνικής Υποστήριξης - Συντήρησης, βρίσκεται εγκατεστημένη στο χώρο του Νοσοκομείου στην ανωτέρω διεύθυνση, και λειτουργεί σε δίκτυο έντεκα (11) τερματικών σταθμών εργασίας και είναι συνδεδεμένος με αυτή ένας (1) αναλυτής - διαγνωστικό όργανο.


	
	

	2. ΠΕΡΙΓΡΑΦΗ ΠΑΡΕΧΟΜΕΝΩΝ ΥΠΗΡΕΣΙΩΝ

Για του σκοπούς της παρούσας σύμβασης με τον όρο «Τεχνική Υποστήριξη και Συντήρηση της Εφαρμογής’, νοείται η παροχή των παρακάτω υπηρεσιών:


	
	

	2.1. Συμβουλευτική

α) Τηλεφωνικά ή ON-LINE
Τηλεφωνική υποστήριξη από το Help Desk, για επίλυση προβλημάτων καθημερινής χρήσης. Η κλήση γίνεται από τον υπεύθυνο δικτύου που έχει καθορίσει ο Αγοραστής. Η υποστήριξη αφορά σε προβλήματα που έχουν σχέση με την επεξήγηση των μηνυμάτων λάθους που εμφανίζονται στο περιβάλλον της εφαρμογής και τις ενέργειες που πρέπει να γίνουν.

β) Μέσω ηλεκτρονικού ταχυδρομείου

Το προσωπικό του Αγοραστή μπορεί να στέλνει την περιγραφή του προβλήματος μαζί με κάθε άλλη χρήσιμη πληροφορία μέσω ηλεκτρονικού ταχυδρομείου στην διεύθυνση medical.support@ccs.gr οποιαδήποτε ώρα του 24ωρου. Το προσωπικό του Help Desk του Προμηθευτή παρακολουθεί το ηλεκτρονικό ταχυδρομείο συνέχεια, Με την λήψη του προβλήματος επικοινωνεί τηλεφωνικά ή με το ηλεκτρονικό ταχυδρομείο για την απάντηση στο ερώτημα του Αγοραστή.

Σε περίπτωση που η επίλυση του προβλήματος δεν είναι εφικτή τηλεφωνικά από το Help Desk του Αναδόχου ή μέσω απομακρυσμένης πρόσβασης (Remote Support), εφόσον προβλέπεται η διαδικασία αυτή και υπάρχει η ανάλογη υποδομή, τότε ειδικευμένος τεχνικός επισκέπτεται τις εγκαταστάσεις του Αγοραστή για επιτόπου έλεγχο και επίλυση του προβλήματος. Ο Αγοραστής επιβαρύνεται με το κόστος των ανθρωποωρών παροχής υπηρεσιών, όπως περιγράφεται στην ενότητα «ΟΙΚΟΝΟΜΙΚΟΙ ΟΡΟΙ» της Σύμβασης.

2.2. Προληπτική

Προβλέπεται μια προληπτική συντήρηση λογισμικού ετησίως, που περιλαμβάνει:

· Έλεγχο δικτύου (έλεγχο καλής λειτουργίας, στατιστικές, επεμβάσεις αύξησης  ταχύτητας κλπ).

· Έλεγχο κατάστασης σκληρού δίσκου server και δίσκου mirror εφόσον υπάρχει.

· Έλεγχο ακεραιότητας αρχείων.

· Αναδιοργάνωση αρχείων, επαναδημιουργία δεικτών (Index) κάθε αρχείου.

· Διαγραφές περιττών αρχείων.

· Έλεγχο τήρησης των διαδικασιών δημιουργίας αντιγράφων ασφαλείας (backup).

Η Προληπτική συντήρηση θα γίνεται με επί τόπου επισκέψεις, μετά από έγκαιρη προειδοποίηση του Αναδόχου προς τον Αγοραστή. Ο Αγοραστής επιβαρύνεται με το κόστος ανθρωποωρών παροχής υπηρεσιών, όπως περιγράφεται στην ενότητα «ΟΙΚΟΝΟΜΙΚΟΙ ΟΡΟΙ» της παρούσας.


	
	

	2.3. Διορθωτική

Αποκατάσταση λειτουργίας λογισμικού, σε περίπτωση βλάβης του κώδικα προγραμμάτων από εξωτερική αιτία.

· Επαναδημιουργία λειτουργικού περιβάλλοντος της εφαρμογής (έστω και με κενά αρχεία, σε περίπτωση ανυπαρξίας αντιγράφων ασφαλείας).

· Διορθώσεις λαθών λογικής των προγραμμάτων (μέσω νεότερων εκδόσεων της εφαρμογής). Γενικά ως λάθη λογικής που απαιτούν διορθωτική παρέμβαση του Προμηθευτή, θεωρούνται λάθη επαναλαμβανόμενα τα οποία εμφανίζονται με εκτέλεση συγκεκριμένης εντολής ή αλληλουχίας εντολών.

Ο Ανάδοχος δεν έχει ευθύνη για τις πληροφορίες του Αγοραστή που διακινούνται στο συντηρούμενο δίκτυο υπολογιστών. Οι αποκαταστάσεις βλαβών αρχείων του Αγοραστή, βασίζεται μόνο στην ύπαρξη αντιγράφων ασφαλείας για επαναφορά τους, προς διόρθωση πιθανής βλάβης των αρχείων των πληροφοριών, ή υπόκειται σε πρόσθετη χρέωση εάν και εφόσον είναι δυνατή η επιδιόρθωση τους. Ο Αγοραστής έχει την αποκλειστική ευθύνη του σωστού και τακτικού backup (λήψη αντιγράφων ασφαλείας του software και των δεδομένων).

Η Διορθωτική υποστήριξη εφόσον το πρόβλημα δεν απαιτεί επιτόπιο επέμβαση, θα γίνεται από το Helpdesk του αναδόχου με τηλεφωνική επικοινωνία ή μέσω απομακρυσμένης πρόσβασης (Remote Support) εφόσον προβλέπεται η διαδικασία αυτή και υπάρχει η ανάλογη υποδομή.

Σε περίπτωση που η επίλυση του προβλήματος δεν είναι εφικτή τηλεφωνικά από το Help Desk του Αναδόχου ή μέσω απομακρυσμένης πρόσβασης (Remote Support), εφόσον προβλέπεται η διαδικασία αυτή και υπάρχει η ανάλογη υποδομή, τότε ειδικευμένος τεχνικός επισκέπτεται τις εγκαταστάσεις του Αγοραστή για επιτόπου έλεγχο και επίλυση του προβλήματος. Ο Αγοραστής επιβαρύνεται με το κόστος των ανθρωποωρών παροχής υπηρεσιών, όπως περιγράφεται στην ενότητα «ΟΙΚΟΝΟΜΙΚΟΙ ΟΡΟΙ» της Σύμβασης.


	
	

	2.4. Βελτιωτική

Δωρεάν παροχή των νεότερων εκδόσεων της εφαρμογής (κατά τεκμήριο 2 φορές ετησίως). Οι νέες εκδόσεις περιέχουν βελτιώσεις και διορθώσεις λαθών λογικής επί της διαχείρισης των ιατρικών δεδομένων του εργαστηριακού λογισμικού. Γενικά ως λάθη λογικής που απαιτούν διορθωτική παρέμβαση του Προμηθευτή, θεωρούνται λάθη επαναλαμβανόμενα τα οποία εμφανίζονται με εκτέλεση συγκεκριμένης εντολής ή αλληλουχίας εντολών.


	
	

	3. ΤΡΟΠΟΣ ΠΑΡΟΧΗΣ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗΡΗΣΗΣ

3.1. Η Υποστήριξη-Συντήρηση, εφόσον το πρόβλημα δεν απαιτεί επιτόπιο επέμβαση, θα γίνεται από το Help Desk του Αναδόχου με τηλεφωνική επικοινωνία ή μέσω απομακρυσμένης πρόσβασης (Remote Support) εφόσον προβλέπεται η διαδικασία αυτή και υπάρχει η ανάλογη υποδομή. Σε περίπτωση που η επίλυση του προβλήματος δεν είναι εφικτή τηλεφωνικά από το Help Desk του Αναδόχου ή μέσω απομακρυσμένης πρόσβασης (Remote Support), τότε ειδικευμένος τεχνικός επισκέπτεται τις εγκαταστάσεις του Αγοραστή για επιτόπου έλεγχο και επίλυση του προβλήματος, μετά από έγκαιρη προειδοποίηση του Αναδόχου από τον Αγοραστή. Ο Αγοραστής επιβαρύνεται με το κόστος των ανθρωποωρών παροχής υπηρεσιών.

3.2. Κατά τους χρόνους προληπτικής, διορθωτικής ή βελτιωτικής συντήρησης, το σύστημα θα τίθεται εκτός λειτουργίας και θα παραδίδεται στο τεχνικό προσωπικό του Αναδόχου, για τον απαραίτητο χρόνο συντήρησης ή αποκατάστασης λειτουργίας. Ο Αγοραστής οφείλει να διαθέτει κατά περίπτωση το απαραίτητο προσωπικό του, για λειτουργία του τερματικού σταθμού ή/και των αναλυτών που παρουσίασαν το πρόβλημα, προκειμένου να προσδιοριστεί και να αποκατασταθεί η βλάβη. Εάν η επέμβαση ζητηθεί να γίνει εκτός ωραρίου λειτουργίας, τότε είναι δυνατόν να απαιτηθεί από τον Ανάδοχο η παραμονή προσωπικού του Αγοραστή (χειριστές αναλυτών ή άλλων συσκευών), εφόσον αυτό κριθεί απαραίτητο για την συνέχιση των εργασιών του Αναδόχου.

3.3. Σε περίπτωση που θα απαιτείται συνέχιση των εργασιών και πέραν των εργασίμων ωρών και ημερών, οι προτεινόμενες ώρες επακριβώς θα προτείνονται εγγράφως από τον προμηθευτή και θα υλοποιούνται μόνο εάν εγκριθούν από τον Αγοραστή. Οι εγκεκριμένες ώρες θα χρεώνονται επιπλέον βάσει του ισχύοντος τιμοκαταλόγου παροχής υπηρεσιών. Σε περίπτωση μη ύπαρξης έγκρισης για επιπλέον ώρες εκτός ωραρίου λόγω μη ολοκλήρωσης της αποκατάστασης της βλάβης προ του τέλους του ωραρίου του Αναδόχου, η αποκατάσταση θα συνεχίζεται την επόμενη εργάσιμη ημέρα.

3.4. Ο Αγοραστής δύναται να ζητήσει κατά την κρίση του επιπλέον υποστήριξη, για τα καλυπτόμενα από την παρούσα σύμβαση, οποιαδήποτε ημέρα και ώρα, ο δε Ανάδοχος είναι υποχρεωμένος να την χορηγήσει. Η κοστολόγηση αυτών των εργασιών δεν καλύπτεται από τα αναγραφόμενα ποσά της σύμβασης, αλλά υπόκειται σε επιπλέον χρέωση βάσει του ισχύοντος τιμοκαταλόγου παροχής υπηρεσιών. 

3.5.Ο χρόνος ανταπόκρισης για την διορθωτική συντήρηση θα είναι κατά μέγιστο όριο εντός μιας (1) εργάσιμης ώρας από την κλήση του Προμηθευτή.

3.6. Ο Ανάδοχος δεν φέρει ευθύνη στις παρακάτω περιπτώσεις, οι οποίες κοστολογούνται ξεχωριστά:

· Επέμβαση στον εξοπλισμό από άτομα που δεν είναι εξουσιοδοτημένα από τον Προμηθευτή.

· Σύνδεση του εξοπλισμού με άλλες συσκευές που δεν περιλαμβάνονται στην παρούσα σύμβαση, χωρίς την έγγραφη έγκριση του Προμηθευτή.

· Μη προβλεπόμενο χειρισμό-λειτουργία ή χρήση της εφαρμογής. Με τον όρο «μη προβλεπόμενη χρήση» εννοείται κάθε τι που απαγορεύεται ή δεν περιγράφεται στο εγχειρίδιο χρήσης της εφαρμογής (πχ Format σκληρού δίσκου, επεμβάσεις στα αρχεία της εφαρμογής μέσω λειτουργικού συστήματος κλπ).

Γενικά ως λάθη λογικής που απαιτούν διορθωτική παρέμβαση του Αναδόχου, θεωρούνται λάθη επαναλαμβανόμενα τα οποία εμφανίζονται με εκτέλεση συγκεκριμένης εντολής ή αλληλουχίας εντολών.

· Δυσλειτουργία του συστήματος προερχόμενη από δυσλειτουργία των συνδεδεμένων ιατρικών διαγνωστικών συσκευών είτε αυτή προέρχεται από αυτογενή αίτια, είτε από επεμβάσεις τρίτων επί αυτών.

· Βλάβες προερχόμενες από «ιούς» εφόσον δεν έχουν τηρηθεί οι τυχόν προβλεπόμενες διαδικασίες του συστήματος προστασίας προσβολής από «ιούς» (Antivirus Software).

· Βλάβες προερχόμενες από δυσλειτουργία εξοπλισμού ή συσκευών από ενεργά ή παθητικά στοιχεία δικτύου.

· Βλάβες προερχόμενες από την παροχή ηλεκτρικής ενέργειας ή παρασιτικών παρεμβολών στην καλωδιακή υποδομή.

· Βλάβες προερχόμενες από άλλα εξωτερικά αίτια.

3.7. Ο Ανάδοχος δεν ευθύνεται σε περίπτωση αδυναμίας του να εκτελέσει την παρούσα σύμβαση λόγω γεγονότων ανωτέρας βίας (πχ κοινωνικών αναταραχών, φυσικών καταστριφών) ή άλλων τυχαίων γεγονότων.

3.8. Η σύμβαση δεν καλύπτει δαπάνες για την αποκατάσταση βλαβών ή ανωμαλιών που προήλθαν από κακό χειρισμό, κακόβουλη ενέργεια, τυχαία ή αιφνίδια καταστροφικά γεγονότα (πχ διακοπή ρεύματος, κλοπή, πυρκαγιά, κεραυνό, πλημμύρα κλπ) επίσης δεν καλύπτει δαπάνες που υπάγονται σε αστική ευθύνη τρίτων.

3.9. Ο Ανάδοχος, κατόπιν αίτησης του Αγοραστή, μπορεί να προβεί στην αποκατάσταση βλαβών ή ανωμαλιών που αναφέρονται στα μη καλυπτόμενα από την παρούσα, υπό την προϋπόθεση ότι αυτό είναι τεχνικά δυνατό εκ μέρους του. Στις περιπτώσεις αυτές ο Αγοραστής χρεώνεται με τις επιπλέον δαπάνες βάσει του εκάστοτε ισχύοντος τιμοκαταλόγου του Προμηθευτή, όπως περιγράφεται στην ενότητα «ΟΙΚΟΝΟΜΙΚΟΙ ΟΡΟΙ» της παρούσας.


	
	

	4. ΠΟΙΝΙΚΕΣ ΡΗΤΡΕΣ

Σε περίπτωση μη ομαλής λειτουργίας των καλυπτόμενων από την παρούσα συντήρηση, και μετά την ολοκλήρωση της διορθωτικής επέμβασης του Προμηθευτή, εάν διαπιστωθεί μη ομαλή λειτουργία, από τον Αγοραστή με συμμετοχή και εκπροσώπου του Προμηθευτή, θα εκπίπτονται από την μηνιαία αμοιβή συντήρησης τα παρακάτω ποσά:

Α) Σε περίπτωση συνεχούς και πλήρους παραμονής εκτός λειτουργίας λόγω μη αποκατάστασης βλάβης, πέραν του 24ώρου, θα εκπίπτεται ποσό ίσο με 1/30 της συνολικής μηνιαίας αμοιβής, για κάθε συμπληρωμένο 24ωρο.

Β) Για διάστημα μικρότερο του 24ώρου, θα εκπίπτεται αντίστοιχα το 1/720 της μηνιαίας αμοιβής για κάθε ώρα μη ομαλής λειτουργίας.


	
	


2

